ai4bharat/Pralekha huggingface dataset:
आरोग्य आणि कुटुंब कल्याण मंत्रालय
बरे होणाऱ्या रुग्ण संख्येतील वाढीबरोबरच त्याचा सक्रीय रुग्ण संख्येपासूनचा फरक वाढला
सक्रिय रुग्णांच्या तुलनेत बरे झालेल्या रुग्णांची संख्या 3.5 पटीने जास्त
नवी दिल्ली, 26 ऑगस्ट 2020
भारतातल्या सक्रिय रुग्णांच्या संख्येच्या तुलनेत बरे झालेल्या रुग्णांची संख्या आज 3.5 पटीपेक्षाही जास्त आहे. गेल्या अनेक दिवसांपासून एका दिवसात बरे होणाऱ्या रुग्णांची संख्या 60,000 पेक्षा जास्त राहिली आहे. गेल्या 24 तासात कोविड-19 चे 63,173 रुग्ण बरे झाले असून आतापर्यंत बरे होणाऱ्यांची एकूण संख्या 24,67,758 झाली आहे. त्यामुळे बरे झालेल्या रुग्णांची टक्केवारी व सक्रिय रुग्णांच्या टक्केवारीतील फरकही झपाट्याने वाढतो आहे.
सक्रिय रुग्ण संख्येच्या तुलनेत बरे होणाऱ्या रुग्णांची संख्या 17,60,489 ने जास्त आहे. याबरोबरच भारतातील बरे होणाऱ्या कोविड रुग्णांची टक्केवारी आज 76% च्या वर  गेली आहे.
बरे होणाऱ्या रुग्णांच्या विक्रमी संख्येमुळे प्रत्यक्ष कोविड-19 च्या रुग्णांच्या संख्येचा भार कमी होण्यास, म्हणजेच सक्रीय रुग्णांची संख्या आणखी कमी होण्यास मदत झाली आहे. एकूण पॉझिटिव रुग्णांच्या तुलनेत या सक्रिय रुग्णांची संख्या फक्त 21.87% आहे.
केंद्र, राज्ये तसेच केंद्रशासित प्रदेशांच्या सरकारांनी एकत्रितपणे राबवलेल्या धोरणांच्या अंतर्गत आक्रमक पद्धतीने कोविड चाचण्या केल्यामुळे असे रुग्ण लवकर सापडत असून त्यानंतर रुग्णालयात दाखल असलेल्या रुग्णांचे कार्यक्षम वैद्यकीय व्यवस्थापनही होत असल्याने मृत्यूदर सतत खाली येत आहे. तो आज 1.84 % असून स्थिरगतीने कमी होत आहे.
माहितीसाठी तसेच तांत्रिक अडचणी, मार्गदर्शन आणि सूचनांसाठी कृपया नियमितपणे खालील संकेतस्थळाला भेट द्या- https://www.mohfw.gov.in/ आणि @MoHFW_INDIA.
कोविडच्या संबंधात तांत्रिक शंकां निरसनासाठी technicalquery.covid19[at]gov[dot]in आणि इतर प्रश्नांसाठी ncov2019[at]gov[dot]in आणि @CovidIndiaSeva. इथे संपर्क करा.
कोविडसंबंधात कुठल्याही प्रश्नासाठी आरोग्य व कुटुंब कल्याण मंत्रालयाला खालील हेल्पलाईन नंबर वर फोन करा-+91-11-23978046 or 1075. कोविड संबंधित माहिती साठी सर्व राज्ये व केंद्रशासित प्रदेशांचे दूरध्वनी क्रमांक या संकेत स्थळावर मिळू शकतील:
https://www.mohfw.gov.in/pdf/coronvavirushelplinenumber.pdfB.Gokhale/U.Raikar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
डीडी काशीरवर लडाखी कार्यक्रमांना 30 मिनिटांची वाढीव वेळ
अनुराग ठाकूर यांनी लेहमध्ये नुकत्याच केलेल्या घोषणेच्या पार्श्वभूमीवर घेतलेला हा निर्णय
डीडी काशीरवर 1 ऑक्टोबर 2021 पासून लडाखी प्रसारणाचा कालावधी प्रतिदिन तीस मिनिटांवरून एक तास करण्यात आला आहे. अतिरिक्त प्रसारण कालावधीत बातम्या आणि लडाखी भाषेतील कार्यक्रमांचा समावेश असेल. स्थानिक संस्कृती, विकासात्मक उपक्रमांवरील कार्यक्रमांना मोठा मंच देण्यासाठी आणि केंद्रशासित प्रदेश लडाखमधील बातम्यांना मोठ्या प्रमाणावर प्रेक्षकवर्ग मिळवण्यासाठी हा निर्णय घेण्यात आला आहे.
केंद्रीय माहिती आणि प्रसारण मंत्री श्री अनुराग ठाकूर यांनी त्यांच्या नुकत्याच झालेल्या लेह दौऱ्यादरम्यान जाहीर केले होते की लडाखच्या लोकांच्या आकांक्षा लक्षात घेऊन डीडी काशीरवरील लडाखी बातम्या आणि कार्यक्रमांना अधिक वेळ दिला जाईल. पूर्वी डीडी काशीर वर लडाखी भाषेचे प्रसारण संध्याकाळी 6:30 ते संध्याकाळी 7 वाजेपर्यंत असे 30 मिनिटांपर्यंत मर्यादित होते. अतिरिक्त तीस मिनिटांचे प्रसारण दुपारी 2:30 ते दुपारी 3 या वेळेत करण्यात येईल.
पंतप्रधान कार्यालय
सावित्रीबाई फुले यांच्या जयंतीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी सावित्रीबाई फुले यांना त्यांच्या जयंतीनिमित्त आदरांजली वाहिली आहे.
एका ट्विटमध्ये पंतप्रधान म्हणाले;
प्रेरणादायी सावित्रीबाई फुले यांना जयंतीनिमित्त माझे विनम्र अभिवादन. आपल्या महिला शक्तीच्या दुर्दम्य भावनेचे रूप त्यांच्यात दिसते. त्यांचे जीवन महिलांना शिक्षित आणि सक्षम करण्यासाठी समर्पित होते. सामाजिक सुधारणा आणि समाजसेवेमधे त्यांनी दिलेले योगदान तितकेच प्रेरणादायी आहे.
पंतप्रधान कार्यालय
पुथंडूच्या पवित्र सणानिमित्त पंतप्रधानांनी सर्वांना दिल्या शुभेच्छा
पंतप्रधान नरेंद्र मोदी यांनी पुथंडूच्या पवित्र सणानिमित्त सर्वांना शुभेच्छा दिल्या आहेत.
एका ट्विटच्या माध्यमातून पंतप्रधानांनी म्हटलं आहे की
“पुथंडूनिमित्त सर्वांना शुभेच्छा. येणारं वर्ष सर्वांना चांगलं जावो’”
ग्रामीण विकास मंत्रालय
केंद्रीय ग्रामविकास आणि पंचायती राज मंत्री नरेंद्र सिंह तोमर यांच्या हस्ते डिजिटल इंडिया भूमी अभिलेख आधुनिकीकरण कार्यक्रमातील सर्वोत्कृष्ट पद्धतींवरील पुस्तिका प्रकाशित
 “डिजिटल इंडिया भूमी अभिलेख आधुनिकीकरण कार्यक्रमातील सर्वोत्कृष्ट पद्धतींवरील " ” पुस्तिकेचे प्रकाशन केले. हा कार्यक्रम सुरू झाल्यापासून प्रादेशिक आणि राष्ट्रीय कार्यशाळांमध्ये राज्यांद्वारे करण्यात आलेल्या सादरीकरणांवर ही पुस्तिका आधारित आहे.
या प्रकाशनात राष्ट्रीय धोरणांच्या चौकटीत आणि कर्नाटक, आंध्र प्रदेश, गुजरात, हरियाणा, महाराष्ट्र, त्रिपुरा, हिमाचल प्रदेश, झारखंड आणि राजस्थान अशा नऊ अभ्यास राज्यांमध्ये भूमी अभिलेखांचे आधुनिकीकरण करण्यासाठी अवलंबण्यात येणाऱ्या ‘चांगल्या पद्धतीचा " समावेश आहे . यामध्ये विविध प्रक्रिया , तांत्रिक पुढाकार आणि कायदेशीर व संस्थात्मक बाबींच्या अंमलबजावणीतील त्रुटींबाबत माहिती आहे
डिजिटल इंडिया भूमी अभिलेख आधुनिकीकरण कार्यक्रम  अंतर्गत त्याच्या स्थापनेपासून लक्षणीय प्रगती झाली आहे. त्याचे तपशील खालीलप्रमाणे आहेतः
23 राज्ये / केंद्रशासित प्रदेशात भूमी अभिलेखांचे संगणकीकरण  पूर्ण झाले आहे आणि 11 राज्ये / केंद्रशासित प्रदेशात लक्षणीय प्रगती झाली आहे.
19 राज्ये / केंद्रशासित प्रदेशात भूमी नकाशाचे डिजिटायझेशन  पूर्ण झाले आणि 9 राज्ये / केंद्रशासित प्रदेशात लक्षणीय प्रगती झाली आहे.
नोंदणीचे संगणकीकरण  22 राज्ये / केंद्रशासित प्रदेशात  पूर्ण झाले आहे आणि 8 राज्ये / केंद्रशासित प्रदेशात लक्षणीय प्रगती झाली आहे.
16 राज्ये / केंद्रशासित प्रदेशात महसूल कार्यालयासह एसआरओचे एकत्रीकरण  पूर्ण झाले आहे आणि 8 राज्ये / केंद्रशासित प्रदेशात लक्षणीय प्रगती साधली गेली आहे.
या प्रसंगी बोलताना नरेंद्र सिंह तोमर म्हणाले की सुसंवादी आणि पुरोगामी समाजासाठी चांगली भूमी अभिलेख व्यवस्था आवश्यक असते. भारतात गेल्या काही वर्षांमध्ये, त्रुटीमुक्त, छेडछाडविना पुरावे आणि सहज उपलब्ध भूमी अभिलेख यांचे महत्त्व यावर लक्ष केंद्रित केले आहे. ही पुस्तिका वेगवेगळ्या सर्वोत्तम पद्धतींचे संकलन आहे जे डीआयएलआरएमपीच्या अंमलबजावणीसंदर्भातील विविध समस्या, आव्हाने आणि धोके यावर लक्ष केंद्रित करते.
भूमी अभिलेख व्यवस्थापनासाठी राज्यांनी अवलंबलेल्या तंत्राविषयी या पुस्तकात वैज्ञानिकदृष्ट्या चर्चा करण्यात आली आहे. नाविन्यपूर्ण क्षेत्रे ओळखण्यासाठी ही पुस्तिका उपयुक्त ठरेल आणि इतर राज्यांना अशा नाविन्यपूर्ण पद्धतीं आत्मसात करण्यास मदत करेल जेणेकरून वास्तविकतेबद्दल अधिक व्यापक आकलन होऊ शकेल. यामुळे शेवटी सुधारित जमीन प्रशासन व्यवस्था, जमीन विवादात घट , बेनामी व्यवहाराला प्रतिबंध आणि देशातील सर्वसमावेशक एकात्मिक भूमि माहिती व्यवस्थापन यंत्रणा शक्य होईल.
G.Chippalkatti/S.Kane/P.Kor
आरोग्य आणि कुटुंब कल्याण मंत्रालय
कोविड-19 विषयी अद्ययावत माहिती
नवी दिल्ली, 26 ऑगस्ट 2021
राष्ट्रव्यापी लसीकरण अभियाना अंतर्गत आतापर्यंत 60.38 कोटी मात्रा देण्यात आल्या.
गेल्या 24 तासात 46,164 नव्या रुग्णांची नोंद
उपचाराधीन रुग्ण, एकूण रुग्णासंख्येच्या 1.03 %
भारतातली उपचाराधीन रुग्णांची संख्या 3,33,725
रुग्ण बरे होण्याचा सध्याचा दर 97.63%
गेल्या 24 तासात 34,159 रुग्ण कोरोनामुक्त झाल्याने कोरोनामुक्त झालेल्यांची एकूण संख्या 3,17,88,440
साप्ताहिक पॉझीटीव्हीटी दर ,सलग 62 दिवस 3% पेक्षा कमी
दैनंदिन पॉझीटीव्हीटी दर ,गेले 31 दिवस 3% पेक्षा कमी
आतापर्यंत 51.31 कोटी एकूण चाचण्या करण्यात आल्या.HFW/COVID States data/26thAug2021/1
Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
महाराष्ट्र, पंजाब, कर्नाटक, गुजरात आणि तामिळनाडूमध्ये कोविडच्या दैनंदिन रुग्ण संख्येत वाढ सुरूच
कोविड प्रतिबंधक लसीकरण मात्रेच्या 3 कोटीच्या टप्याकडे भारताची वेगाने वाटचाल
नवी दिल्ली, 15 मार्च 2021
महाराष्ट्र, पंजाब, कर्नाटक, गुजरात आणि तामिळनाडू या राज्यांमध्ये कोविडच्या दैनंदिन रुग्ण संख्येत वाढ सुरूच आहे. गेल्या 24 तासात नोंदवल्या गेलेल्या रुग्ण संख्येपैकी 78.41% रुग्ण या पाच राज्यातले आहेत.
गेल्या 24 तासात 26,291 नव्या रुग्णांची नोंद झाली.
महाराष्ट्रात सर्वात जास्त म्हणजे 16,620  नव्या रुग्णांची नोंद झाली. केरळ 1,792 तर पंजाबमध्ये 1,492 नव्या रुग्णांची नोंद झाली.
भारतातली एकूण सक्रीय रुग्ण संख्या आज 2,19,262 असून ही भारताच्या एकूण पॉझीटीव्ह रुग्णसंख्येच्या 1.93% आहे.
देशाच्या एकूण सक्रीय रुग्ण संख्येपैकी 77% महाराष्ट्र, केरळ आणि पंजाब या तीन राज्यात आहे.
देशाच्या एकूण सक्रीय रुग्ण संख्येपैकी 58% पेक्षा जास्त केवळ महाराष्ट्रात आहेत.
दुसरीकडे कोविड प्रतिबंधक लसीकरण मात्रेच्या एकूण 3 कोटीच्या टप्याकडे भारताची झपाट्याने वाटचाल सुरु आहे.
आज सकाळी सात वाजता प्राप्त झालेल्या अहवालानुसार 2,99,08,038 लसीच्या मात्रा 5,13,065 सत्राद्वारे देण्यात आल्या.
भारतात आतापर्यंत 1,10,07,352 रुग्ण कोरोनातून बरे झाले आहेत.
रुग्ण बरे होण्याचा राष्ट्रीय दर 96.68% आहे.
गेल्या 24 तासात 17,455 रुग्ण कोरोनातून मुक्त झाले आहेत. नुकतेच बरे झालेल्यापैकी 84.10% जण 6 राज्यातले आहेत.
महाराष्ट्रातएका दिवसात सर्वात जास्त म्हणजे 8,861 रुग्ण कोरोना मुक्त झाले.
गेल्या 24 तासात 118 मृत्यू झाले. यापैकी 82.20% मृत्यू सहा राज्यातले आहेत.
महाराष्ट्रात सर्वात जास्त म्हणजे 50 मृत्यूंची नोंद झाली.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
कामगारांच्या वेतनाशी संबंधित तक्रारी दूर करण्यासाठी 20 नियंत्रण कक्षांची स्थापना
नवी दिल्ली, 14 एप्रिल 2020
कोविड -19 च्या पार्श्वभूमीवर उद्भवणार्या समस्यांच्या पार्शवभूमीवर श्रम आणि रोजगार मंत्रालयाने संपूर्ण देशभरात मुख्य कामगार आयुक्त   कार्यालयांतर्गत, 20 नियंत्रण कक्षांची स्थापना केली आहे. खाली दिलेल्या कारणांसाठी या नियंत्रण कक्षांची स्थापना करण्यात आली आहे.
a). मध्यवर्ती क्षेत्रात कार्यरत कामगारांच्या वेतनाशी संबंधित तक्रारी दूर करणे.
b). विविध राज्य सरकारांशी समन्वय साधून स्थलांतरित कामगारांच्या अडचणी दूर करणे.
या नियंत्रण कक्षांशी कामगारांना फोन नंबर, व्हॉट्स अप आणि ईमेलद्वारे संपर्क करता येतो. हे नियंत्रण कक्ष कामगार अंमलबजावणी अधिकारी, सहाय्यक कामगार आयुक्त, प्रादेशिक कामगार आयुक्त आणि संबंधित विभागांचे उप-मुख्य कामगार आयुक्त यांच्यामार्फत व्यवस्थापित केले जात आहेत. सर्व २० नियंत्रण कक्षांच्या कामकाजावर मुख्यालयाचे मुख्य कामगार आयुक्त  दररोज देखरेख करतात.
सर्व संबंधित अधिकाऱ्यांना असे सूचित केले गेले आहे की त्यांनी पीडित कामगारांना जास्तीत जास्त मदत करण्यासाठी मानवी दृष्टिकोन अवलंबावा आणि गरजूना वेळेवर शक्य ती मदत पोहचवावी.
विभागानुसार अधिकाऱ्यांचा तपशील, कामगार हेल्पलाईन क्रमांक आणि ईमेल आयडी जोडला गेला आहे.
कोविड-19 संबंधित तक्रारींच्या निवारणासाठी मध्यवर्ती क्षेत्रातील विभागानुसार तपशीलासाठी येथे क्लिक करा..
B.Gokhale/V.Joshi/P.Kor
(
पंतप्रधान कार्यालय
10,000 मीटर धावण्याच्या शर्यतीत कांस्यपदक जिंकल्याबद्दल पंतप्रधानांनी गुलवीर सिंगचे केले कौतुक.
पंतप्रधान नरेंद्र मोदी यांनी हँगझोऊ येथील आशियाई क्रीडा स्पर्धेत 10,000 मीटर धावण्याच्या शर्यतीत कांस्यपदक जिंकल्याबद्दल गुलवीर सिंगचे कौतुक केले आहे.
पंतप्रधानांनी X या समाज माध्यमावर पोस्ट केले;
“आशियाई क्रीडा स्पर्धेत 10,000 मीटर धावण्याच्या शर्यतीत कांस्यपदक जिंकणारा आमचा अद्वितीय क्रीडापटू गुलवीर सिंगचे अभिनंदन. त्याच्या पुढील वाटचालीसाठी त्याला खूप खूप शुभेच्छा. त्याचा दृढनिश्चय इतर खेळाडूंना नक्कीच प्रेरणादायी ठरेल.”
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेशांकडील कोविड-19 लसींच्या मात्रांच्या उपलब्धतेबद्दल अद्ययावत माहिती
राज्ये आणि केंद्रशासित प्रदेशांकडे एकूण 148.37 कोटींपेक्षा अधिक लसींच्या मात्रा उपलब्ध
राज्ये आणि केंद्रशासित प्रदेशांकडे अजूनही लसीच्या न वापरलेल्या 17.74 कोटींपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,48,37,98,635
|
|
BALANCE AVAILABLE
|
|
17,74,97,506
केंद्र सरकारने आतापर्यंत 148 कोटी 37 लाखांपेक्षा जास्त  लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
17.74 कोटी  न वापरलेल्या मात्रा राज्ये आणि केंद्रशासित प्रदेशांकडे अद्याप शिल्लक आहेत.
नौवहन मंत्रालय
कोविड -19 मुळे जीवितहानी झाल्यास बंदर कर्मचारी / कामगारांना 50 लाख रुपये नुकसान भरपाई जाहीर
कंत्राटी कामगारांसह सर्व बंदर कर्मचारी आणि इतर कंत्राटी कर्मचार्यांना मिळणार लाभ
नवी दिल्ली, 28 एप्रिल 2020
नौवहन मंत्रालयाने निर्णय घेतला आहे की कोविड -19 मुळे जीवितहानी झाल्यास बंदर कर्मचा-यांवर अवलंबून असलेल्या कुटुंबातील सदस्यांना / कायदेशीर वारसांना सर्व प्रमुख बंदरे पुढीलप्रमाणे भरपाई / सानुग्रह अनुदान देऊ शकतातः
|श्रेणी
||भरपाई / सानुग्रह अनुदान 
|
|
|
बंदराकडून थेट नियुक्ती झालेल्या कंत्राटी कामगारांसह सर्व बंदर कर्मचारी
|
|
50.00 लाख
|
|
अन्य कंत्राटी कामगार
|50.00 लाख
|
बंदर संबंधित कर्तव्य बजावताना कोविड-19 संसर्गामुळे जीवाला असलेल्या धोक्यापासून संरक्षण पुरवण्यासाठी वित्तीय नुकसानभरपाई जाहीर केली आहे. . नुकसान भरपाई / सानुग्रह अनुदानाचे दावे निकाली काढण्यासाठी / वितरणासाठी तसेच कोविड-19 मुळे मृत्यू झाल्याच्या कारणाची पडताळणी करण्याचे अधिकार बंदराच्या अध्यक्षांना असतील. ही नुकसानभरपाई केवळ कोविड-19 या साथीच्या रोगांसाठी लागू आहे आणि 30सप्टेंबर 2020 पर्यंत लागू राहील.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 21 सप्टेंबर 2021
आरोग्य मंत्रालयाची कोविड-19 घडामोडींवरील माहिती
भारतात गेल्या 24 तासात 96,46,778 मात्रा, देण्यात आल्या असून आज सकाळी 7 वाजेपर्यंत प्राप्त अहवालानुसार भारतात कोविड-19 प्रतिबंधक लसींच्या आतापर्यंत एकूण 81.85 कोटींपेक्षा अधिक मात्रा  देण्यात आल्या आहेत. एकूण 80,35,135 सत्रांद्वारे या मात्रा देण्यात आल्या आहेत.
गेल्या 24 तासात 34,469 रुग्ण कोविडमुक्त झाले असून  यामुळे कोरोनाची लागण झालेल्यांपैकी एकूण 3,27,49,574 रुग्ण कोविडमुक्त झाले आहेत. त्यामुळे बरे होण्याचा दर आता 97.75%.झाला आहे.
केंद्र आणि राज्य सरकार/ केंद्रशासित प्रदेश यांच्या समन्वित प्रयत्नांचा परिणाम म्हणून सलग 86 दिवसांपासून 50,000 पेक्षा कमी नव्या दैनंदिन रुग्णांची नोंद आता होत आहे. गेल्या 24 तासात 26,115 नव्या रुग्णांची नोंद झाली.
देशात उपचाराधीन रुग्णांची संख्या 3,09,575 आहे.उपचाराधीन रुग्ण, आतापर्यंतच्या एकूण पॉझिटीव्ह रुग्णांच्या 0.92% आहेत.
देशभरात चाचण्या करण्याच्या क्षमतेत वाढ सुरु आहे. देशात गेल्या 24 तासात एकूण 14,13,951 चाचण्या करण्यात आल्या. भारताने आतापर्यंत 55.50 कोटींहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.08% असून गेले 88 दिवस 3% पेक्षा कमी आहे. दैनंदिन पॉझीटीव्हिटी दर 1.85% इतका आहे.दैनंदिन पॉझीटीव्हिटी दर गेले 22 दिवस 3% पेक्षा कमी आणि 105 दिवस 5% पेक्षा कमी आहे.
इतर अपडेट्स:-
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
वाणिज्य आणि उदयोग मंत्रालय
वाणिज्य मंत्री पियुष गोयल यांच्या अध्यक्षतेखाली ओएनडीसी सल्लागार परिषदेची बैठक
ओपन नेटवर्क फॉर डिजीटल कॉमर्स  या उपक्रमाचा उद्देश डिजिटल किंवा इलेक्ट्रॉनिक नेटवर्कवर वस्तू आणि सेवांच्या आदानप्रदान संबंधी सर्व पैलूंसाठी खुल्या नेटवर्कला चालना देणे हा आहे , ज्याला उद्योगांकडून चांगला प्रतिसाद मिळत आहे. एकूण सात कंपन्यांनी- एक खरेदीदार संबंधी अॅप, पाच विक्रेता अॅप आणि एक लॉजिस्टिक सेवा पुरवठादार अॅप - यांनी ओएनडीसी प्रोटोकॉल स्वीकारले आहेत आणि त्यांनी स्वतः ओएनडीसीशी सुसंगत अॅप्स तयार केले आहेत. हे अॅप्स बंगळुरू, नवी दिल्ली, भोपाळ, शिलाँग आणि कोईमतूर या पाच निवडक शहरांमध्ये किराणा, खाद्यपदार्थ आणि पेये श्रेणीत प्रायोगिक टप्प्यात संपूर्ण ओएनडीसी नेटवर्कवर व्यवहार पूर्ण करण्यात यशस्वी झाले आहेत. वाणिज्य आणि उद्योग मंत्री पीयूष गोयल यांच्या अध्यक्षतेखाली नवी दिल्ली येथे प्रकल्पाच्या प्रगतीचा आढावा घेण्यासाठी ओएनडीसी सल्लागार परिषदेची बैठक झाली, त्यात ही माहिती देण्यात आली.
ओएनडीसी छोटे व्यापारी, एमएसएमई आणि उद्योगांसाठी नवीन संधी निर्माण करेल असे पंतप्रधान नरेंद्र मोदी यांनी म्हटल्याचे पीयूष गोयल यांनी यावेळी सांगितले. ओएनडीसीने प्रायोगिक टप्प्यात डिजिटल माध्यमातून सहभागी व्यापाऱ्यांना उत्तम परिणाम दिले आहेत, ओएनडीसीने बिगर-डिजिटल व्यापारी, हस्तकला कलाकार आणि कारागीर यांचा समावेश करण्याच्या धोरणांना प्राधान्य द्यायला हवे , जेणेकरून या विभागांना ई-कॉमर्सचे लाभ मिळू शकतील. गोयल यांनी विभागाला ओएनडीसी आधारित ऍप्लिकेशन्स तयार करण्यासाठी स्टार्टअप इंडियाची मदत घ्यायला सांगितले. ओएनडीसी आणि नाबार्ड कृषी क्षेत्राला ओएनडीसीमध्ये आणण्यासाठी एक कार्यक्रम आखत आहेत आणि पहिले पाऊल म्हणून शेतकरी उत्पादक संस्थासाठी अभिनव उपाय शोधण्यासाठी 1-3 जुलै दरम्यान हॅकेथॉनचे आयोजन करण्यात येत आहे अशी माहिती बैठकीत देण्यात आली.
आरोग्य आणि कुटुंब कल्याण मंत्रालय
कोविड-19 अद्ययावत स्थिती
देशव्यापी लसीकरण मोहिमेअंतर्गत आतापर्यंत 34 कोटी लसींच्या मात्रा देण्यात आल्या आहेत.
गेल्या 24 तासांत भारतात कोविडचे 46,617 नवे रुग्ण आढळले आहेत.
भारतातील उपचाराधीन रुग्णांची संख्या 5,09,637 इतकी कमी झाली आहे.
सध्या एकूण रुग्णांच्या प्रमाणात उपचाराधीन रुग्णांचे प्रमाण 1.67% इतके आहे.
आतापर्यंत देशात एकूण 2,95,48,302 रुग्ण कोविडमुक्त झाले आहेत.
गेल्या 24 तासांत 59,384 रुग्ण कोविडमुक्त झाले आहेत.
दैनंदिन रुग्णसंख्येपेक्षा बरे होणाऱ्या रुग्णांची संख्या सलग 50 व्या दिवशी अधिक आहे.
रुग्ण बरे होण्याचे प्रमाण 97.01% पर्यंत वाढले आहे.
साप्ताहिक पॉझिटीव्हीटी दर 5% खाली कायम असून, सध्या तो 2.57% इतका आहे.
दैनंदिन पॉझिटिव्हीटीचा दर 2.48% वर आला असून गेले सलग 25 दिवस हा दर 5% पेक्षा खाली आहे.
चाचण्यांची क्षमता लक्षणीय रीत्या वाढलेली आहे- आतापर्यंत एकूण 41.42 कोटी चाचण्या करण्यात आल्या.
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21साठी किमान आधारभूत किंमत प्रक्रिया सुरू
खरीप विपणन हंगाम 2020-21 साठी खरेदी करणाऱ्या विविध राज्यांतून आणि काही राज्यांतून नव्याने आलेल्या खरेदीच्या प्रस्तावांमुळे तांदूळ खरेदी प्रक्रिया गतीमान झाली आहे.
10 ऑक्टोबरपर्यंत खरेदीसाठी मुगाची किमान आधारभूत किंमत 3.33कोटी रुपये, खोबऱ्याची 52.40 आणि कापसाची किमान आधारभूत किंमत 75.45कोटी रुपये इतकी आहे.
2020-21या वर्षीचा खरीप विपणन हंगाम सुरु झाला असून, सरकारने शेतकऱ्यांकडून मागील हंगामाप्रमाणेच किमान आधारभूत किंमतीत खरेदी प्रक्रिया सुरू केली आहे.
खरेदी विपणन हंगाम 2020-21साठी तांदूळ खरेदी प्रक्रियेला गती मिळाली असून, काही राज्यांनी खरेदीसाठी मंजुरी दिली असून काही राज्ये त्यात नव्याने सामील होत आहेत.भारतीय खाद्य महामंडळआणि काही सरकारी मुख्य संस्थांमार्फत 10 आँक्टोबर2020 पर्यंत 37.92लाख मेट्रिक टन तांदळाची खरेदी झाली असून,3.22 लाख शेतकऱ्यांकडून 7159.39 कोटी रुपयांच्या तांदळाची किमान आधारभूत किंमतीत खरेदी झाली आहे.
डाळी आणि तेलबियांच्या खरेदीसाठी तामिळनाडू, कर्नाटक, महाराष्ट्र, तेलंगणा, गुजरात, हरीयाणा,उत्तर प्रदेश ,ओदिशा आणि आंध्रप्रदेश या राज्यांनी दिलेल्या खरेदीच्या प्रस्तावांनुसार 30.70 लाख मेट्रिक टन डाळी आणि तेलबियांच्या खरेदीला मंजूरी दिली आहे. या व्यतिरिक्त 1.23 लाख मेट्रिक टन सुक्या खोबऱ्याच्या खरेदीसाठी आंध्रप्रदेश, कर्नाटक, तामिळनाडू आणि केरळ या राज्यांनी देखील मंजूरी दिली आहे. तसेच राज्ये/केंद्रशासित प्रदेशांना किमान आधारभूत किंमत योजनेअंतर्गत डाळी,तेलबिया आणि सुक्या खोबऱ्याच्या खरेदीचे प्रस्ताव प्राप्त झाल्यानंतर मान्यता दिली जाईल ,जेणेकरुन या पीकांच्या एफ एक्यू ग्रेडची खरेदी वर्ष 2020-21च्या अधिसूचित किमान आधारभूत किंमतीवर थेट शेतकऱ्यांकडून करता येईल,परंतु राज्यांनी मंजुरी दिलेल्या खरेदी संस्थांमार्फत केंद्रीय नोडल एजन्सी द्वारे राज्य/केंद्रशासित प्रदेशांमधील अधिसूचित काढणीच्या कालावधीत बाजारातील दर एमएसपीच्या खाली असेल तर ते शक्य होईल.
10 आँक्टोबर 2020 पर्यंत सरकारने नोडल संस्थांमार्फत किमान आधारभूत किंमतीवर आधारीत 3.33कोटी रुपयांचा 459.60 मेट्रिक टन मूग खरेदी केला असून त्याचा तामिळनाडू आणि हरीयाणा येथील 326 शेतकऱ्यांना लाभ झाला. त्याचप्रमाणे 5089 मेट्रीक टन सुके खोबरे 52.40कोटी रुपये इतक्या किमान आधारभूत किमतीला खरेदी केले ,ज्याचा लाभ कर्नाटक आणि तामिळनाडू मधील 3961शेतकऱ्यांना झाला.उडीद आणि सुके खोबरे यांच्या बाबतीत मुख्य उत्पादक राज्यातील दर किमान आधारभूत किमतीपेक्षा जास्त आहेत.मूग व इतर खरीप कडधान्ये आणि तेलबिया यांच्या संदर्भात बाजारात येणाच्या तारखेच्या आधारे संबंधित राज्यांनी ठरविलेल्या तारखेपासून संबंधित राज्य / केंद्रशासित प्रदेशात निश्चित तारखेला प्रारंभ करण्याकरिता सरकारआवश्यक व्यवस्था करीत आहेत.
2020-21 खरीप विपणन हंगामासाठी 1 ऑक्टोबरपासूनच कापूस खरेदी प्रक्रिया सुरु झाली आहे आणि 10 ऑक्टोबर 2020 पर्यंत कापूस महासंघाकडून एकूण 24,863 गाठी कापूस किमान आधारभूत किंमतीत 7545 लाख रुपयांना खरेदी केला आहे, ज्याचा 5252 शेतकऱ्यांना लाभ झाला आहे.
पंतप्रधान कार्यालय
पोषण महिन्याचे रुपांतर पोषक आहाराबाबत जागरुकता निर्माण करणाऱ्या लोकचळवळीत करण्याचे महत्त्व पंतप्रधानांकडून अधोरेखित
नुकत्याच झालेल्या मन की बात मध्ये पंतप्रधानांनी सप्टेबर महिना पोषण माह- पोषक आहाराचा महिना म्हणून पाळणार असल्याचे जाहीर केले. पोषण आणि राष्ट्र यांचा परस्परांशी अतिशय घनिष्ठ संबंध असल्याचे त्यांनी सांगितले. “यथा अन्नम तथा मनम” या वाक्प्रचाराची म्हणजे आपल्या मानसिक आणि बौद्धिक विकासाचा संबंध आपण जे अन्न ग्रहण करतो त्याच्याशी असतो याची त्यांनी आठवण करून दिली. पोषक आहार आणि योग्य प्रकारचे पोषण यांची भूमिका बालकांच्या आणि विद्यार्थ्यांना त्यांची वास्तविक क्षमता प्राप्त करण्यामध्ये आणि त्यांची गुणवत्ता सिद्ध करण्यामध्ये महत्त्वाची ठरते, असे ते म्हणाले. बालकांचे पोषण चांगल्या प्रकारे होण्यासाठी त्यांच्या मातांना योग्य प्रकारचा आहार मिळण्याच्या आवश्यकतेवर त्यांनी भर दिला. पोटभर जेवणे म्हणजे पोषण होणे असा अर्थ नसून क्षार, व्हिटॅमिन्स इत्यादींसारखे पोषक घटक मिळणे देखील गरजेचे असते. गेल्या काही वर्षात देशात विशेषतः गावांमध्ये पोषण सप्ताह आणि पोषण महिन्यात सार्वजनिक सहभागाच्या माध्यमातून पोषणाबाबतच्या जनजागृतीचे रुपांतर एका लोकचळवळीत करण्यासाठी होत असलेल्या प्रयत्नांचे त्यांनी कौतुक केले. या लोकचळवळीत शाळांना सहभागी करण्यात आले आहे आणि पोषणाबाबत जागरुकता वाढवण्यासाठी स्पर्धांचे आयोजन करण्याचे प्रयत्न करण्यात येत असल्याचे त्यांनी सांगितले.
एखाद्या वर्गात ज्या प्रकारे वर्गाचा मॉनिटर असतो, तशाच प्रकारे एक पोषण मॉनिटर असला पाहिजे, असे पंतप्रधानांनी सुचवले. तशाच प्रकारे एका प्रगती पुस्तकासारखे एक पोषण पुस्तक देखील सुरू केले पाहिजे, असे ते म्हणाले. पोषण महिन्याच्या काळात माय जीओव्ही पोर्टलवर एका अन्न आणि पोषण आहार स्पर्धेचे त्याचबरोबर एका मेमे स्पर्धेचे आयोजन करण्यात येणार असल्याची माहिती त्यांनी दिली. यामध्ये सहभागी होण्याचे आवाहन त्यांनी श्रोत्यांना केले.
स्टॅच्यू ऑफ युनिटीच्या परिसरात एक आगळे वेगळे न्यूट्रिशन पार्क उभारण्यात आले असून त्याठिकाणी मौजमजा करण्याबरोबरच पोषणाशी संबंधित ज्ञान देखील मिळवता येऊ शकेल, अशी माहिती पंतप्रधानांनी दिली.
भारतात अन्न आणि पेयपदार्थांची खूप मोठ्या प्रमाणावर विविधता असल्यावर त्यांनी भर दिला. एखाद्या विशिष्ट भागातील हंगामानुसार संतुलित आणि पोषणमूल्यांनी समृद्ध असलेला आहार घेण्यासाठी एक आराखडा तयार करणे आणि त्यात त्या भागात पिकवली जाणारी स्थानिक अन्नधान्ये, फळे आणि भाज्या यांचा समावेश करणे अतिशय महत्त्वाचे असल्याचे त्यांनी नमूद केले.
एका भारतीय कृषी निधीची स्थापना करण्यात येणार असून त्यामध्ये प्रत्येक जिल्ह्यात लागवड करण्यात येणारी पिके आणि त्यांच्यात असलेली पोषण मूल्ये यांची संपूर्ण माहिती समाविष्ट करण्यात येईल, असे पंतप्रधान म्हणाले. पोषण महिन्यात पोषक अन्नपदार्थ खाण्याचे आणि निरोगी राहाण्याचे आवाहन पंतप्रधानांनी सर्व श्रोत्यांना केले.